Wikimedia (organisationen som driver Wikipedia og dets søsterprojekter) er som de fleste ved en såkaldt non-profitorganisation som overlever ved hjælp af donationer fra brugere af websitet. Indtil nu har det været muligt at donere gennem 13 forskellige betalingsmetoder men i går meldte Wikimedia-fonden at de nu åbner op for en ny betalingsmetode; Bitcoin.
Der har været en del kontrovers i nyhederne angående Bitcoin da den virtuelle valuta har været brugt til lyssky formål (bl.a. til handel med produkter på det sorte marked), men efter en udmelding fra det amerikanske skattevæsen som godkender Bitcoins som en gyldig valuta der hører under loven for transaktioner har Wikimedia-fonden besluttet af acceptere den virtuelle valuta som donation. Dette sker via et samarbejde med organisationen Coinbase som konverterer bitcoins til dollars ligeså snart donationen modtages. Wikimedia-fonden skrev på deres officielle blog at det er vigtigt for dem at det er så let som muligt at donere og at de derfor har besluttet at acceptere bitcoin-donationer.
Udmeldingen blev mødt med positive svar fra folk der indtil nu ikke har haft mulighed for at donere, men udmeldingen blev også mødt med kritik fra brugere som ikke brød sig om at man skal skrive en del personlig information når man donerer da de fleste Bitcoin-brugere foretrækker valutaen på grund af anonymiteten der følger med. Andre brugere har gjort opmærksom på at dette skyldes at amerikansk lov påbyder at man indsamler personlig information når man modtager en donation.
Det er altid godt at se nye måder at støtte Wikimedia-fonden og dets projekter og man kan kun håbe at antallet at donationer vil stige på grund af denne nye betalingsmetode.
